Сёння гімназія знаходзіцца на этапе ўкаранення вэб-сэрвісу “Электронны дзённік” у адукацыйны працэс усёй навучальнай установы. Праект разлічаны на тэрмін да 2014 года. Падчас яго рэалізацыі мяркуецца атрымаць: для ўстановы адукацыі — павышэнне ўзроўню паспяховасці навучэнцаў, павышэнне камп’ютарнай пісьменнасці педагогаў, скарачэнне колькасці бацькоўскіх сходаў, магчымасць больш эфектыўнага размеркавання часу настаўніка; для бацькоў — актыўны ўдзел у выхаванні і навучанні дзяцей, магчымасць у зручны час пагутарыць з настаўнікам, эканомію часу; для навучэнцаў — зручны расклад заняткаў, інфармаванне аб змяненнях, знаёмства з усімі школьнымі аб’явамі, хуткую інфармацыю аб выніках экзаменаў і інш.